26.5.2005 Den Europæiske Unions Tidende L 132/17 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE 2005/395/FUSP af 10. maj 2005 om ændring af afgørelse 2001/80/FUSP om oprettelse af Den Europæiske Unions Militærstab RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 28, stk. 1, under henvisning til traktaten om oprettelse af Det Europæiske Fællesskab, særlig artikel 207, stk. 2, og ud fra følgende betragtninger: (1) (5) Den Europæiske Unions Militærstabs (FEUMS) nuværende organisation og struktur tager ikke hensyn til en række af stabens nye opgaver. Endvidere kan Rådet, for så vidt angår ledelsen af selv- stændige militæroperationer, under visse omstændigheder efter rådgivning fra EU's Militærkomité beslutte at trække på EUMS' kollektive kapacitet, især når der er behov for en fælles civil-militær indsats, og når der ikke er udpeget noget nationalt hovedkvarter. Det er derfor nødvendigt at ændre EUMS' opgaver og organisation. Den 12. april 2005 anbefalede Den Udenrigs- og Sikker- hedspolitiske Komité, at EUMS' opgaver og organisation ændres. Afgørelse 2001/80/FUSP (!) bør derfor ændres — TRUFFET FØLGENDE AFGØRELSE: Artikel 1 Afgørelse 2001/80/FUSP ændres således: (1) EFT L 27 af 30.1.2001, s. 7. 1) Artikel 2 affattes således: »Artikel 2 Den Europæiske Unions Militærstabs opgaver og organisa- tion er beskrevet i bilaget til denne afgørelse.« Artikel 4 affattes således: »Artikel 4 Medlemmerne af Den Europæiske Unions Militærstab er omfattet af bestemmelserne i Rådets afgørelse 2003/479/EF af 16. juni 2003 om ansættelsesvilkårene for udstationerede nationale eksperter og militærpersoner i Generalsekretariatet for Rådet (%). () EUT L 160 af 28.6.2003, s. 72.« Bilaget til afgørelse 2001/80/FUSP erstattes af bilaget til nærværende afgørelse. Artikel 2 Denne afgørelse træder i kraft på dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 10. maj 2005. På Rådets vegne J. KRECKÉ Formand